Kenomey Cristoen huanaba' ya̱'nepi' . Sue'da huadak huanaba' o̱'nenig'a donayo Cristoen huanaba' i̱jje̱po huadakda i̱jje̱y . In ijja'po konig huaseg eapa' ijjay . Nama'da huamanmadika'erinayo sue'da o̱gkadhuahuame' , donayo huakka'da ijkadhuahua'mey . Kenomeytaj suhuigdapi' e'pidbianig on'mabitbitonhuame'te . Do'taj huakka'da e'pidbianig mo'bitbitonhuame'ne . Huabakuda̱' jakyo sue'da on'bakuda̱me' . Do'tanayo huakka'da megkudi̱kame'ne . Nogok nogok donayo huakka'da huabueydikte i̱ji̱ka'uy .
